[{"text_idx": "#000000", "text": "Mae Diwrnod Rhynglwadol y Gylfinir yn fenter ar lawr gwlad, a gefnogir gan sefydliadau amgylcheddol mawr ar draws y byd. Mae'r diwrnod rhyngwladol yma'n cael ei ddathlu'n flynyddol ar Ebrill y 21ain. Mae'n gyfle gwych i godi ymwybyddiaeth a gwella ein dealltwriaeth o'r aderyn arbennig yma, yn y gobaith y gallwn ni ei achub rhag diflannu am byth."}, {"text_idx": "#000001", "text": "Datblygwyd yr adnoddau hyn ar gyfer Diwrnod Rhyngwladol y Gylfinir, maent hefyd rhan ehangach o raglen addysg amgylcheddol cynllun LIVE . No\u0302d yr adnoddau hyn yw codi ymwybyddiaeth am dreftadaeth naturiol Penrhyn Iveragh yn Iwerddon, a Phen Lly\u0302n yng Nhymru."}, {"text_idx": "#000002", "text": "Gellir eu defnyddio ar unrhyw adeg i helpu i ddysgu mwy am y gylfinir. Er bod y deunyddau yn canolbwyntio ar Iveragh a Phen Lly\u0302n, gallwch ei addasu i weddu i'ch ardal eich hun. Cysylltwch a\u0302'ch grw\u0302p Cadwraeth Adar Lleol i gael mwy o wybodaeth, neu beth am gynnal prosiect ddosbarth i greu eich Pecyn Addysgol y Gylfinir eich hun a'i rannu o amgylch eich cymuned."}, {"text_idx": "#000003", "text": "Ffilm fer am y Gylfinir"}, {"text_idx": "#000004", "text": "Mae\u2019r ffilm fer hon, a gynhyrchwyd gan Ben Porter a Linda Lyne, ar gyfer cynllun LIVE, yn rhoi trosolwg o\u2019r Gylfinir Ewrasiaidd - a\u2019r hyn sy\u2019n cael ei wneud i geisio achub y rhywogaeth enigmatig hon rhag difodiant ledled Prydain Fawr ac Iwerddon."}, {"text_idx": "#000007", "text": "Cyflwyniad (Seasneg) 'Lets talk about Curlews'"}, {"text_idx": "#000011", "text": "gyda Ysgol Crud y Werin, Aberdaron"}, {"text_idx": "#000012", "text": "Mae plant Ysgol Crud y Werin, Aberdaron wedi bod yn hynod brysur dros yr wythnosau diwethaf. Yn dilyn gweithdy ar fywyd gwyllt gan Robert a Ben o brosiect LIVE, mae\u2019r plant wedi bod wrthi\u2019n brysur yn cofnodi a dysgu am rywogaethau adar Pen Lly\u0302n. Un o\u2019r rhywogaethau yma yw\u2019r gyflinir, dyma ddetholiad o luniau\u2019r plant. Rydym wrth ein bodd gyda pob un ohonynt!"}]